text:
Klan Uchiha (Naruto)
Di Konoha, Klan Uchiha nya éta klan élit anu loba ngalahirkeun ninja-ninja jénius tur hébat. [1] Kusabab réputasina éta, klan Uchiha dijadikeun pasukan polisi / kaamanan Konoha.[1] Dina manga jeung animé Naruto dicaritakeun, yén klan Uchiha téh téréh lastari, kusabab ampir sakabéh anggota klan ieu dipaéhan ku Uchiha Itachi, iwal Uchiha Obito, Uchiha Madara, ogé adina Uchiha Sasuké.[1]
Daptar eusi
Sajarah Klan Uchiha: Warisan Darah Téngu[édit | sunting sumber]
Klan Hyuga nya éta salah sahiji klan anu paling lila cicing di Désa Konoha, klan ieu geus aya di Konoha ti mimiti lahirna Désa Konoha.[2] Jaman baheula aya hiji awéwé ti klan Hyuga anu bogoh ka hiji lalaki asing (Sojobo), nepi ka ahirna awéwé éta nikah jeung lalaki asing éta, nu sabenerna lalaki éta téh lain jelema biasa, malah lain jelema tapi Raja Téngu. [2] Singket carita, sangges 2 taun nikah si awéwé hamil tur boga anak lalaki nu dibéré ngaran Uchiha Madara, tah kecap Uchiha téh miboga harti kipas atawa hihid, nu engké na jadi lambang klan Uchiha.[2]
Sanggeus gedé, Madara tuwuh jadi shinobi nu kuat, kusabab ngawarisan panon Byakugan (ti indungna) anu nyampur jeung getih Téngu nu matak ngarobah rupa panon Byakugan jadi panon nu lewih kuat nya éta Sharingan, nu jadi salah sahiji jurus has klan Uchiha.[2] Panon ieu miboga 2 tingkatan nya éta Sharingan normal jeung Mangénkyou Sharingan, Madara ngamekarkeun 3 jurus panon mangénkyou sharingan nu dibéré ngaran Tsukiyomi, Amatérasu, jeung Susanoo.[3]
Teu lumangsung lila, sanggeus Madara gedé udagan Sojobo mulai katempo, Sojobo ngawinan awéwé ti klan Hyuga lain kusabab bogoh, tapi kusabab manéhna hayang miboga awak nu sampurna pikeun wadah nu engkéna bakal nambahan kakuatanna.[3] Teu lila Madara ogé sadar, yén manéhna bakal dipaéhan ku Sojobo Bapana sorangan, ahirna Madara nyieun perjanjian jeung Kyuubi sangkan meunang batuan kakuatan pikeun ngéléhkeun Sojobo.[3] Ahirna Madara nu dibantuan ku Kyuubi gelut jeung Sojobo salila 7 poé 7 peuting.[3] Sanajan maké jurus amatérasu tur dibantuan ku Kyuubi, Madara ngan ukur bisa nyabak buuk na Sojobo, kusabab teu bisa ngéléhkeun Sojobo, Madara ngan bisa ngurung ku ségel husus, nu bisa di buka ku kakuatan Kyuubi, jeung 3 urang Uchiha nu boga Mangénkyou sharingan.[3]
Kapungkur dina jaman peperangan nagara shinobi pikeun ngadominasi nagara-nagara shinobi nu séjén, aya dua klan anu katélah klan paling kuat dina éta jaman, nya éta Klan Sénju anu di pimpin ku Hashirama sénju, jeung Klan Uchiha anu di pimpin ku Uchiha Madara.[4] Dicaritakeun yén Hashirama sénju mineng gelut jeung Madara sacara pribadi, kusabab capé gelut waé hashirama ngadatangan klan Uchiha pikeun ngayakeun perdamaian, anu ahirna Hashirama jeung Madara babarengan nyieun désa Konohagakuré nu osok disabat Konoha, lila-lila désa nu dijieun ku Hashirama jeung Madara jadi salasahiji tina 5 désa shinobi nu gedé.[5]
Tuluy, Madara indit ti Konoha sabada nyokot panon adina sorangan, tina kajadian éta ngakibatkeun Hashirama jeung Madara gelut deui di Lembah ahir atawa Valley of The End, nu ahirna di meunangkeun ku Hashirama.[5] Pikeun mieling kajadian éta, ahirna dijieun patung Hashirama jeung Madara, kadua patung éta dijieun ngahapit curug sabari pahareup-hareup.[5]
Ancurna Klan Uchiha[édit | sunting sumber]
Dina carita manga jeung animé Naruto, dicaritakeun yén klan Uchiha téh hampir punah lantaran sakabéh anggotana dibantai ku Uchiha Itachi, iwal Sasuké adina.[1] Èta kajadian téh teu di caritakeun kunaon panyebabna, mung dina komik aya 2 alesan kunaon Uchiha Itachi maéhan kabéh anggota klanna iwal Sasuké, nya éta:
- Numutkeun carita ti Madara, yén Itachi nyaah pisan ka Sasuké jeung nyawana Sasuké leuwih hargaan ti Konoha.[6]
- Itachi nyahoeun, yén munculna Kyubi pas Minato ngajabat jadi Hokagé kaopat nya éta rencana Madara, nu ahirna pamaréntah Konoha nitah Itachi sangkan maéhan kabéh anggota klan Uchiha.[6]
Itachi ogé nyebutkeun yén manéhna maéhan klan Uchiha ku sabab manéhna meunang misi ti pamaréntah Konoha anu nyaho yén klan Uchiha rék ngayakeun kudéta di Konoha anu di pingpin ku Madara.[6]
Jurus Has Klan Uchiha[édit | sunting sumber]
Jurus istimewa nu dikawasaan ku klan Uchiha nya éta jurus élemén seuneu, sapertos Goukakyuu no Jutsu, jurus ieu pikeun ngetés kamampuh anggota klan.[7] Klan Uchiha ogé miboga kamampuh ngamanipulasi jurus panon/doujutsu jeung jurus sharingan anu ngan dikawasaan ku klan Uchiha.[7]
Salian ti jurus panon sharingan, aya deui anu leuwih kuat nya éta mangénkyou sharingan, nu bisa dibangkitkeun ku sababaraha urang ti klan Uchiha kaasup Sasuké, Itachi, Madara, Jeung Izuna.[7] Sarat pikeun ngabangkitkeun mangénkyou sharingan nya éta pangguna sharingan kudu maéhan babaturan deukeutna pikeun ngawasaan jurus ieu.[7]
Aya deui nu ngaleuwihan mangénkyou sharingan,nu ngawasaan jurus ieu ngan Madara, kusabab panon mangénkyou sharingan dipaké tutuluyan nu matak ngajadikeun Madara lolong, ahirna Madara maéhan adina Izuna tuluy dicokot panon mangénkyou sharinganna pikeun dicangkok kana panon manéhna, nu ahirna jadi éthernal mangénkyou sharingan (mangénkyou sharingan permanén).[6]
Sharingan[édit | sunting sumber]
Sharingan nya éta salah sahiji tina tilu doujutsu anu dipiboga ku sakabéh anggota klan Uchiha.[8] Kamampuan utama nu kasohor tina sharingan nya éta pikeun nurutan tehnik atawa jurus nu pernah ditingali langsung ku sharingan.[8] Salian nurutan téhnik musuh, sharingan ogè bisa dipaké pikeun ngahipnotis.[8]
Sharingan teu kaluar di anggota klan Uchiha ti mimiti gumelar, tapi biasana sharingan kaluar pas dina kaayaan pamakéna keur kaancam, dimana sharingan bisa nyalamatkeun pamakéna.[8] kakuatan sharingan bisa ditingali tina lobana tomoé nu aya dina panonna, nu disebut ségel tomoé.[8] Sharingan Sasuké nu mimitina ngan aya 1 tomoé dina panonna, tuluy nambahan jadi 2 tomoé, nu ahirna basa gelut jeung naruto tomoéna jadi 3 atawa sampurna.[8]
Mangénkyou Sharingan[édit | sunting sumber]
Mangénkyou sharingan nya éta tingkatan pangluhurna ti sharingan, mangénkyou sharingan boga panampilan nu béda ti sharingan, jeung deui béda ti pamaké mangénkyou sharingan nu lianna, contona mangénkyou sharingan Sasuké béda jeung mangénkyou sharinganna Itachi.[8] Piekun meunangkeun mangenkyou sharingan, diperlukeun pangorbanan nu gedé, nya éta kudu maéhan sobat dalitna.[8]


c: text/html

text:
Suling
Suling (Sunda) nyaéta salah sahiji waditra tiup urang Sunda nu disadakeun ku cara ditiup. ilaharna dijieun tina awi tamiang. Suling sumebar ampir di sakuliah tatar Sunda umumna di wewengkon priangan. Biasana suling dipaké pikeun mirig lalaguan boh tembang boh kawih.
Ukuran suling nangtukeun luhur handapna sora. Upamana, keur lagu-lagu tembang suling nu digunakeun leuwih panjang antara 60-65 cm(sabab leuwih rendah sorana) ti batan suling keur kawih atawa degung 50-59 cm.
Dina pidangan lian, suling ogé sok dipaké pikeun gending-gending instrumntal kayaning kacapi-suling (Cianjuran) jeung degung klasik.Wangun suling aya dua nya éta suling liang genep jeung suling liang opat (suling degung). Nada suling ilaharna laras péntatonis Sunda. Dina kamekaranana suling miboga wangun jeung laras-laras anyar anu dijieun husus pikeun kabutuhan musikal aransemen gending, diantarana suling mandalungan, suling saléndro liang opat, suling madenda liang opat, suling wisaya. Aya ogé suling anu dijieun husus maké tangga nada diatonis atawa Cirebonan.
Wangun lian tina suling nya éta bangsing anu boga nada diatonis, ilahar dipaké dina kasenian tarling di wewengkon Cirebon jeung Indramayu. Waditra séjén anu méh sarupa wangunna jeung suling sunda diantarana seruling, saluang, suling (Bali). Suling dina klasifikasi alat musik dunya kaasup kana instrumen flute, sub klasifikasi wooden/bamboo flute.
Daptar eusi
Suling modérn (Eropa)[édit | sunting sumber]
Dina basa Inggris suling téh disebut flute. Suling kaasup kana anggota kulawarga alat musik tiup kai (kaasup awi). Sora suling anu cirina lemes sarta bisa dihijikeun alat musik lianna kalawan alus.
Suling modérn pikeun para ahli mah umumna dijieun tina pérak, emas atawa campuran duanana. Lamun suling pikeun keur nu diajar kénéh mah umumna dijieun tina nikel-pérak, atawa logam anu disipuh ku pérak.
Suling konsér standar ditala (disetém) dina nada C jeung boga ambahan nada 3 oktaf ti mimiti middle C. Tapi, dina sababaraha suling pikeun para ahli mah aya konco tambahan sangkan nepi kana nadaB di handap middle C. Ieu ngandung harti yén suling téh mangrupa salah sahiji alat musik orkés anu luhur (tinggi), iwal ''piccolo'' anu leuwih luhur tibatan suling téh. Piccolo nyaéta suling leutik anu ditala saoktaf luhureun suling konsér standar. Suling konsér modérn téh boga réa pilihanana. Thumb key B-flat (diciptakeun jeung ditaratas ku Bricciadi) standar. B foot joint, tapi suling ieu mah mangrupa pilihan ékstra pikeun modél menengah ka luhur jeung profésional.
Suling open-holed, ogé biasa disebut French Flute (anu dina sababaraha koncina aya liangan ti tengahna, jadi pamaén kudu nutupan éta liang ku ramona) umum dina pamaén tingkat konsér. Tapi sababaraha pamaén suling (utamana nu dialajar, ogé sababaraha ahli) leuwih milih closed-hole pleteau key. Nu keur dialajar umumna maké alat sawatara keur nutupan éta liang nepi ka maranéhna bisa merenah nempatkeun ramo kalawa pas. Sababaraha urang percaya yén konci open-holed mah mampuh ngahasilkeun sora anu leuwih harus jeung leuwih jelas dina nada-nada handap.
Suling konsér dina mangsa saméméh Era Klasik (1750) maké Suling Blok sedengekeun dina mangsa saméméh Éra Romantis nu dipaké téh Suling Albért (Kai hideung liangan dilengkepan ku klép, jeung ti mangsa Romantis (1820) maké suling Boehm (kai hideung atawa logam anu sakabéhna dilengkepan ku klép, disebut ogé suling Boehm, sistem Carl Boehm), atawa suling (B. Inggris: flute) wungkul.
Husus pikeun musik keroncong di Indonésia dina mangsa Stambul (1880-1920) maké suling Albert, jeung dina mangsa keroncong abadi (1920-1960) geus maké suling Boehm. Dongéng ngeunaan suling
Suling dina Dongeng Sunda[édit | sunting sumber]
Dina dongéng Sunda kacaritakeun lalakon anu nyabit-nyabit suling nyaéta dongéng sakadang kuya jeung sakadang monyét. Éta suling téh dijieunna tina tulang maung anu geus hasil ditipu ku sakadang kuya sangkan daék asup kana durukan. Tulang sakadang maung tuluy diliangan ku bangbara tuluy di seuseupan ku nyiruan sangkan ngahasilkeun sora anu harus.
Cara Maké[édit | sunting sumber]
Sikep maénkeun suling nyaéta bari diuk (sila), suling perenahna dihareup kalawan nangtung (vértikal). Tilu ramo curuk-jajangkung-jariji (biasana) leungeun kénca dipaké pikeun nutup-muka tilu liang nu di luhur. Ana pon tilu liang di handapeunana ditutup-buka ku tilu ramo katuhu nyaéta curuk-jajangkung-jariji. Biwir diantelkeun kana suwer lebah tukang, deukeut ceuceut careuh tuluy ditiup sangkan ngahasilkeun sora.
Titi Laras[édit | sunting sumber]
Suling liang 6[édit | sunting sumber]
Degung Madenda Saléndro
Suling liang 4[édit | sunting sumber]
Degung
Référénsi[édit | sunting sumber]
http://bamboovoices.blogspot.com/
indotravelers.com
http://id.wikipedia.org/wiki/Suling
http://en.wikipedia.org/wiki/Flute

robotstxt: allowed

filter: keep


text:
Aksara Kawi
Kawi (ogé dipikawanoh kalayan ngaran Kavi) nyaéta ngaran pikeun sistem penulisan atawa aksara anu asalna ti Jawa sarta dipaké di kira-kira Semenanjung Malaya dina sagala rupa prasasti sarta tulisan ti abad ka-8 nepi ka kira-kira warsih 1500 M.[1] Kawi ogé mangrupa ngaran ti basa, nyaéta Basa Kawi anu dipaké dina prasasti sarta tulisan kasebut di luhur, tapi leuwih umum disebut minangka Basa Jawa Kuna.
Aliran sastra anu ditulis jeung aksara ieu disebut Kakawin.
Aksara Kawi asalna ti "Aksara Pallawa" nurutkeun para ahli Studi Asia Tenggara kawas George Coedes[rujukan?] sarta D. G. E. Hall[rujukan?] minangka dasar ti sawatara sistem penulisan atawa aksara di Asia Tenggara.
Tulisan beraksara Kawi pangmimitina dipikanyaho asalna ti jaman Karajaan Singasari di Jawa. Sedengkeun anu leuwih kakara kapanggih dina mangsa Karajaan Majapahit, ogé di pulo Jawa sarta Bali, Kalimantan sarta Sumatra.
Hurup Kawi kaasup jenis abugida, anu hartina hurup-hurup dibaca kalayan vokal anu ngapingna. Tanda diakritik dipaké pikeun ngalapalkeun vokal sarta ngawakilan konsonan murni, atawa ngawakilan vokal-vokal séjén.
Dokumén kaceluk anu ditulis dina hurup Kawi nyaéta prasasti Keping Tembaga Laguna (Laguna Copperplate Inscription), anu kapanggih 1989[2] di Laguna de Bay, di metropléks Manila, Filipina.
Prasasti ieu ditulis dina 822 warsih Saka atawa sarimbag jeung tanggal 10 Méi 900 M[3], sarta ditulis dina Basa Malayu Kuna sarta ngandung loba kecap injeuman / serepan ti basa Sangsakerta sarta sawatara ti elemen perbendaharaan kecap non-melayu anu asalna cangcaya antaralain ti Basa Jawa Kuna atawa ti Tagalog Kuna[4]. Dokumén ieu, sajaba pamanggih séjén ahir-ahir ieu di nagara kasebut kawas Golden Tara ti Butuan sarta tembikar sarta artefak perhiasan emas ti abad ka-14 anu kapanggih di Cebu, mangrupa hal anu pohara penting dina usaha ngarévisi sajarah kuna Filipina (900–1521).
Catetan suku[édit | sunting sumber]
- ↑ De Casparis, J. G. Indonesian Palaeography : A History of Writing in Indonesia from the beginnings to c. AD 1500, Leiden/Koln, 1975
- ↑ "Expert on past dies; 82", Philippine Daily Inquirer, 2008-10-21. Disalin 2008-11-17.
- ↑ Laguna Copperplate Inscription - Article in English
- ↑ Postma, Antoon. (1992). The Laguna Copper-Plate Inscription: Text and Commentary. Philippine Studies vol. 40, no. 2:183-203
Tumbu luar[édit | sunting sumber]
Tiongson J. F. , (2008). Laguna copperplate inscription: a new interpretation using early tagalog dictionaries. Bayang Pinagpala. Retrieved September 10, 2008, from http://www.bayangpinagpala.org/


text:
Jannah
Jannah (basa Arab: جنّة) nyaéta konsép surga dina ajaran agama Islam. Dina eskatologi Islam, sanggeus pati hiji jelema baris tetep di jero alam kubur (barzakh) nepi ka 'Poé Kebangkitan' (Yawm al-qiyāmah). Nurutkeun saréat Islam, perlakuan unggal individu di barzakh nyaéta lumaku luhur amal (gawéna) hiji jalma éta sorangan, saterusna jadi hiji gambaran dina alam baka.
Etimologi[édit | sunting sumber]
Kecap Jannah dina basa Arab ngabogaan harti "Kebon", mangka dina basa Qur'an hartosna "Kebon Surga".


text:
Ngaran Jepang
Ngaran Jepang modern (人名 jinmei) ngabogaan ngaran kulawarga, atawa surname, dituturkeun ku ngaran diri. Saperi di Cina, Kore, Vietnam jeung sababaraha wewengkon di Thailand sarta Indonesia, ieu dumasar kana sistim ngaran diri di Asia Wetan.
Ngaran tengah teu dipake di Jepang, teu saperti dina ngaran urang kulon nu beda jeung ngaran diri.
Ngaran Jepang ilaharna ditulis dina kanji (karakter Han). Kanji keur hiji ngaran bisa ngabogaan kamanungkinan sababaraha cara maca.
Ngaran kulawarga nu ilahar di Jepang nyaeta Satō (佐藤) (nu pangilaharna), Suzuki (鈴木) (kadua ilahar), Takahashi (高橋) (katilu ilahar), jeung Katō (加藤) (nu kasupuluh) [1] (.XLS file). Kurang leuwih aya 100,000 ngaran kulawarga di Jepang. Ngaran kulawarga oge gumantung kana wewengkon, contona ngaran Chinen (知念), Higa (比嘉), jeung Shimabukuro (島袋) ilahar di Okinawa tapi henteu wi wewengkon Jepang sejenna. Loba ngaran kulawarga Jepang nu asalna di kaayaan alam, contona, Ishikawa (石川) hartina "batu walungan", Yamamoto (山本) hartina "dasar gunung", jeung Inoue (井上) hartina "luhureun sumur".
Ngaran tengah leuwih loba variasi dina cara ngucapkeun jeung karakter nu dipake. Ngaran lalaki ilahar ditungtungan ku -rō (郎 "budak lalaki", tapi oge 朗 "jelas, caang") atawa -ta (太 "gede, dedeg"), atawa mibanda ichi (一 "mimiti [lalaki]"), kazu (oge ditulis ku 一 "mimiti [lalaki]", jeung sababaraha karakter sejenna), ji (二 "kadua [lalaki]" atawa 次 "saterusna"), atawa dai (大 "gede, agung") sedengan ngaran awewe nu ilahar make ahiran -ko (子 "budak") atawa -mi (美 "geulis"). (Mimiti taun, ngaran awewe ilahar make ahiran -ko mimiti ngurangan keur bayi sarta sababaraha diantarana miceun -ko sanggeus dewasa.) Ahiran sejen nu ilahar keur awewe nyaeta -ka (香 "seungit, parfum" or 花 / 華 "kembang") jeung -na (奈, atawa 菜, hejo).
Daptar eusi
Struktur[édit | sunting sumber]
Sacara stuktur, ngaran Jepang sederhana dibandingkeun jeung ngaran tina budaya sejen. Sakabeh masarakat Jepang ngabogaan ngaran kulawarga jeung ngaran diri, euweuh ngaran tengah, iwal ti kulawarga Kaisar nu anggota teu boga ngaran kulawarga. Ngaran diri dina Basa Jepang disebutna the "ngaran" (名前 namae) atawa "ngaran handap" (下の名前 shita no namae). Ngaran kulawarga disebut myōji (苗字 atawa 名字), "uji" (氏) atawa sei (姓). Dina Basa Jepang, ngaran kulawarga memeh ngaran diri.
Aya sababaraha ngaran nu bisa jadi ngaran kulawarga atawa ngaran diri. (Contona Kaneko 金子, atawa Masuko 益子). Sanajan kitu, ilahar dina ngaran Jepang, nu ngaran kulawarga beda jeung ngaran diri, taya gantar pakair jeung nu dijentrekeun di dieu. Sanajan kitu moal matak ngabingungkeun, sabab ngaran kulawarga salawasna ditulis samemeh ngaran diri kaasup dina Basa Inggris.
Karakter[édit | sunting sumber]
Ngaran Jepang ilaharna ditulis dina kanji (karakter Basa Cina), sanajan aya sababaraha ngaran nu make hiragana atawa katakana, atawa campuran kanji jeung kana. Sacara "tradisional" maca kanji ngaran make kun'yomi (Basa Jepang asli), sabagean gede ngaran kulawarga jeung ngaran diri dina maca kanjina make on'yomi (dumasar kana Basa Cina). Loba nu cara maca kanji ngan husus keur ngaran (nanori), saperti ngaran awewe Nozomi (希). Lolobana ngaran kulawarga disusun kua hiji atawa dua kanji. Aya oge anu make tilu karakter kanji. Sacara tipikal nyaeta Sasaki (佐々木) jeung Igarashi (五十嵐). Hon'inbō (本因坊, ngaran nu kawentar keur kulawarga pamaen go players), Shōji (東海林), Gushiken (具志堅), Sakonjū (左近充), jeung Kindaichi (金田一) contoh nu leuwih teu ilahar. Aya oge nu ngaran kulawargana opat karakter kanji, saperti Mukainakano (向井中野), tapi ieu bener-bener jarang.
Ngaran awewe loba nu suku kata tungtungna ko, ditulis make kanji nu hartina "budak" (子). Hal ieu mimiti ilahar ti taun 1980-an, tur masih dipake nepi ka ayeuna. Ngaran lalaki oge aya sababaraha nu maka ahiran suku kata ko, tapi jarang make kanji 子 (leuiwh remen, lamun ngaran lalaki make ahiran ko, tungtungna hiko, make kanji 彦). Ngaran tuntung ilahar keur lalaki -shi jeung -o; ngaran tungtung -shi ilaharna kecap gawe upamana, Atsushi nu hartina "bakal bajoang." Baheula (samemeh Perang Dunya II), ngaran awewe ilahar make katakana, tapi kaayaan ieu lila-lila leungit sorangan. Hiragana keur ngaran awewe teu ilahar dipake. Ngaran kana keur budak lalaki, sabagean ditulis make hiragana, sanajab ieu oge jarang dipake. Hal ini sabab skrip hiragana katembongna "feminin"; dina abad pertengahan Jepang, awewe ilaharna teu diajar kanji tur loba nulis make hiragana.
Ngaran, saperti kecap dina Basa Jepang, teu bisa dimimitian ku suku kata n (ん, ン). Sababaraha ngaran nu tungtungna n: ngaran lalaki saperti Ken, Kon, Shin, Jun, jeung Den .
Babagean ngaran kulawarga bisa dibagi kana ngaran "-tō" . Kanji 藤, hartina wisteria, nu on'yomi tō (atawa, jeung rendaku, dō). Loba urang Jepang nu boga ngaran kulawarga salakau karakter kadua. Ieu sabab Fujiwara clan(藤原家)mere ngaran kulawarga samurai ku karakter mimiti dina ngaranna, nu nembongkeun status dina era eta numana teu diwenangkeun ngaran kulawarga. Contona Atō, Andō, Itō (although a different final kanji is also common), Udō, Etō, Endō, Gotō, Jitō, Katō, Kitō, Kudō, Kondō, Saitō, Satō, Shindō, Sudō, Naitō, Bitō, jeung Mutō. Sababaraha ngaran kulawarga nu ilahar aya dina runtuyan ieu.
Hesena maca ngaran[édit | sunting sumber]
Hiji ngaran ditulis make kanji bisa ngabogaan leuwih ti hiji cara ngeja, tapi ngan hiji nu bener keur ngaran hiji jalma. Contona, ngaran kulawarga nu ditulis make kanji 中田 bisa dibaca boh Nakata atawa Nakada. Sabalikna, hij ngaran bisa ditulis dina sababaraha bentuk kanji, tur ngan hiji ngaran nu bener keu hiji jalma. Karakter 一 nu dipake keur ngaran lalaki bisa dipake dina sababaraha bentuk tulisan saperti "Hajime," "Ichi," "Kazu," "Hitoshi," jeung sejenna. Ngaran "Hajime" bisa ditulis saperti kieu: 始, 治, 初, 一, 元, 肇, 創, 甫, 基, 哉, 啓, 春, 本, 源, 東, 大, 孟, atawa 祝. Hal ieu kacida lobana nu pakait antara ngaran jeung cara nulisna nu ilahar dipake keur ngaran lalaki tinimbang ngaran kulawarga atawa ngaran awewe, tapi sakabehna bisa ditempo dina kategori ieu. Ieu bisa nyieun gabungan, cara maca, jeung romanisasi ngaran Jepang jadi masalah nu rumit. Ku sabab kitu, dina kartu ngaran geus ilahar nuliskeun cara maca nu disebut furigana, tur dina pormulir jeung dokumen mere lolongkrang keur nulis cara maca ngaran dina kana (ilaharna katakana). Di rumah makan di Jepang, keur ngantri tempat diuk nu dituliskeun dina daptar nungguan, ilahar ditulis make katakana tinimbang kanji.
Sabagean leutik ngaran Jepang, bagean tina ngaran kulawarga, ngagunakeun karakter heubeul. Conto nu ilahar dipake nyaeta keur karakter shima, pulo, bisana ditulis 嶋 keur gaganti nu ilahar 島. Sababaraha ngaran oge make kanji nu teu ilahar, atawa kanji nu geus teu dipake deui dina Basa Jepang modern. Urang Jepang nu make ngaran ieu teu hayang ngaganti ku karakter nu sarua atawa sederhana dina karakter Basa Jepang modern.
Hiji conto ngaran Saitō. Aya leuwih ti 100 kanji nu bisa dibaca sai tur leuwih ti 200 kanji keur tō, dina hal ieu, aya dua kanji ilahar keur sai. Dua karakter sai ieu ngabogaan harti nu beda: 斉 hartina "babarengan" atawa "paralel", tapi 斎 hartina "ngabersihan". Dua karakter nu ngabingungkeun ieu bisa nyababkeun kaeraan.
Ngaran kulawarga kadangkala ditulis make karakter "idiosyncratic", disebut ateji, nu pakait teu langsung jeung cara ngucapkeun ngaran. Contona, 四月一日 ilaharna dibaca shigatsu tsuitachi ("1 April"), tapi dina ngaran kulawarga dibaca watanuki ("pakean salapis"), sabab 1 April nyaeta tanggal tradisional keur ngarobah pakean ti usum tiris ka usum panas.
Salian ti hese ieu, aya cukup pola jeung ulangan ngaran keur urang Jepang asli nu bisa kapanggih keur ngaran kulawargana jeung ngaran diri.
Aturan[édit | sunting sumber]
Ngaran make kanji di Jepang diatur ku aturan pamarentah ngeunaan aturan pamakean kanji. Nu dipake ayeuna (Oktober 2004) 2.232 "kanji ngaran" (jinmeiyō kanji) dipake keur ngaran diri, sarta pamarentah ngarencanakeun keur naekeun ieu list ku nambahan 578 kanji di mangsa nu bakal datang. Ieu ngarupakeun tambahan panggedena saprak Perang Dunya II. Ngan kanji nu ditetepkeun sacara resmi nu dipake keur ngaran jalma. Hal ieu keur ngayakinkeun ngaran bisa ditulis tur dibaca dina leteratur Basa Jepang. Aturan oge ngatur ngaran nu teu ilahar dipake; contona dina taun 1993 aya nu ngusulkeun keur mere ngaran budakna Akuma (jurig) nu dilarang keur dipake.
Pamarentah Jepang ngatur sacara teges jumlah kanji nu dipake keur ngaran nu barudak jumlahna 2,230, tapi loba karakter heubeul nu masih dipake dina ngaran kolot. Sabab kategesan ini matak ngabingungkeun keur dipake dina ngaran kolot, loba nu ayeuna robah malah jadi nambahan tinimbang ngurangan jumlah kanji nu meunang dipake dina ngaran. Sanajan kitu, Pangadilan Luhur Saporo nangtukeun yen taya kakuatan pamarentah keur teu narima nu ngadaptarkeun ngaran budak sabab aya karakter kanji nu ilahar kapanggih tapi teu kaasup kana karakter ngaran resmi nu dikaluarkeun ku Departemen Kehakiman. Sejenn, pamarentah Jepang oge ngarencanakeun keur nambahan jumlah "nu diijinkeun" keur ngaran make kanji.
Rencana keur nambahan jumlah kanji loba nu protes, sabab sabagean gede karakter Cina nu hartina "kanker", "wasir", "mayit" jeung "geugeuleuh", kaasup kana jukugo (kecap nu ngandung dua atawa leuwih kanji) hartina "sumpah", "palacuran", tur "perkosa", kaasup kana daptar tambahan. Hal ieu sabab taya ukuran keur nangtukeun kanji nu diusulkeun. Sanajan kitu, pamarentah bakal menta asupan ti masarakat samemeh nyatujuan kana daptar tambahan.
Loba urang Jepang jeung agen nu ngasupkeun adat istiadat keur nyatujuan isu ieu. Buku alamat, upamana, ilahar make furigana atawa karakter rubi keur ngajelaskeun cara maca ngaran. Kawarganagaraan Jepang diperlukeun keur make ngaran romaji dina pasporna. Media Jepang ayeuna make katakana keur ngarujuk kana selebriti Jepang nu kawentar sacara internasional tur dimimitian basa keur budak dina raraga sosialisasi make katakana keur ngahormatna.
Sakabeh kompilasi ieu oge kapanggih dina ngaran tempat di Jepang.
Teu sakabeh ngarah lengkep. Sababaraha ngan ilahar disimpulkeun ku frase tanakamura ("desa di tengah-tengah huma"): aya tilu kanji: 田 (ta, sawah), 中 (naka, tengah) tur 村 (mura, desa), babarengan dina unggal pasangan, nyieun bentuk sederhana, dipake keur ngaran kulawarga: Tanaka, Nakamura, Murata, Nakata, Muranaka, Tamura.
Adat istiadat[édit | sunting sumber]
Baheula, ngaran di Jepang dianggap milik Kaisar tur ngaran kulawarga ngagambarkeun aturan dina pamarentahan nu "dilayani". Contona Otomo. Ngaran oge bisa dibere salaku kahormatan jeung kontribusina. Sababaraha ngaran kulawarga asalan tina ngaran Cina jeung ngaran Korean. Contona Kaneshiro (金城) (Cina) jeung Ō (王) (Cina).
Salila Restorasi Meiji, masarakat Jepang ilahar (masarakat sejen ti kuge jeung samurai) teu ngabogaan ngaran kulawarga, jeung lamun penting, diganti nu ngaran tempat lahirna. Contona Ichirō lahir di Asahi mura (desa Asahi) di propinsi Musashi bakal disebut "Ichirō ti Asahi-mura Musashi". Pelayan dibere ngaran sanggeus tempat usahana (contona, Denbei, nu boga Sagamiya, bakal disebut Sagamiya Denbei), sarta patani ku make ngaran bapana (contona, Fujida, nu ngaran bapana Doiji, bakal disebut "Fujida putra Doiji"). Sanggeus restorasi Meiji, pamarentah nitah keur sakabaeh wargana keur mere ngaran kulawarga salian ti ngaran diri: loba masarakat nu nyokot dumasar kana ngaran sajarah, sedengkeun nu sejenna dumasar kana sederhana jeung tempat kulawarga tumuwuh. Ieu nerangkeun, sabagean gede ngaran kulawarga di Jepang kacida loba bedana dina cara ngeja jeung ngucapkeun.
Salila periode kulawarga nu ngabogaan sababaraha budak, ilahar nyebut ngaranna dumasa kana nomer kalahiran ditungtungan ku rō (郎, "putra"). Budak mimiti disebut "Ichirō", kadua "Jirō", jeung saterusna. Budak awewe ilahar dingaranan ko (子, "putri") dina tungtung ngaran dirina; teu matak bingung ku ahiran nu kurang ilahar keur budak lalaki hiko (彦). Kaayaan ieu lila-lila beuki teu ilahar, sanajan masih keneh loba budak nu make ngaran ieu.
Nyebut ka jeung sejenna[édit | sunting sumber]
- Artikel utama: Japanese titles
Cara nyebut ngaran dina paguneman gumantung kana kaayaan jeung hubungan nu ngobrol jeung nu ngadengekeun jeung ngaran nu dibawa. Ilaharna nu dipake ngaran kulawarga, ngaran diri leuwih remen dipake dina kaayaan informal jeung nu ngobrol leuwih kolot, leuwih senior atawa geus wanoh kana ka nu diajak ngobrol. Lamun ngobrol kanu sejen, atawa ka di luar group, gelar tambahan saperti さん -san dipake.
Urang Jepang jarang nyebut ngaran kanu leuwih seniors atawa kasaluhureun, cukup ku make gelar: di lingkungan kulawarga saperti okaasan ("ema"), di sakola 先生 sensei ("guru"), sedengkeun di parusahaan 社長 shachō.
Ngaran panggilan[édit | sunting sumber]
Ilahar di Jepang nyieun singgetan ku nyokot dua morae mimiti tina kecap tur kadangkala dipake kana ngaran (ilahar keur selebriti). Contona, Takuya Kimura (木村 拓哉 Kimura Takuya?), ngaran aktor jeung penyangi Jepang, jadi Kimutaku (キムタク?). Kadangkala dipake oge keur salian ti selebriti Jepang: Brad Pitt, nu ngaran lengkepna dina Basa Jepang Buraddo Pitto (ブラッド ピット?) ilahar disebut Burapi (ブラピ?), Jimi Hendrix, disingget Jimihen (ジミヘン?). Sababaraha selebriti Jepang oge make ngaran kombinasi kanji jeung katakana, saperti Beat Takeshi (Takeshi Kitano), Marcy (Masashi Tashiro), Martin (Masayuki Suzuki).
Ngaran kaisar[édit | sunting sumber]
Kaisar Jepan jeung kulawargana teu ngabogaan ngaran kulawarga dumasa kana alesan sajarah, ngan ngaran diri saperti Hirohito (裕仁), nu jarang dipake di Jepang: Urang Jepan leuwih resep nyebut "Kaisar" atawa "Putra Mahkota", keur nembongkeun hormat jeung ukuran lemesna basa.
Waktu putrana lahir di kulawarga kaisar, aranjeunna dipasihan ngaran standar, saperti gelar husus. Akihito, upamana, ngaran lahirna Tsugo-no-miya Akihito, tur dumasa kana "Ratu Tsugo" salila keur leutik. Gelar ieu ilahar dipake nepi ka jadi kaisar atawa keur ngaran kulawrga ratu (常陸宮 Hitachi-no-miya, 三笠宮 Mikasa-no-miya, 秋篠宮 Akishino-miya, jst.).
Loba ngaran anggota kulawarga kaisar jadi ngaran nu ilahar dipake sanggeus Perang Dunya II, tur ngasupkeun ngaran kulawarga kaisar jadi ngaran kulawarga ilahar. Contona Asaka Yasuhiko.
Sajarah ngaran[édit | sunting sumber]
Struktur ngaran kiwari (ngaran kulawarga + ngaran diri) teu dikumpulkeun samemeh taun 1870 mangsa pamarentah mimiti nyieun sistim registrasi ngaran kulawarga.
Dina zaman feodal, ngaran ngagambarkeun status sosial nu bogana. Ngaran oge nembongkeun karaketan kana agama Buddha, Shintō, militer, sarjana-konfusi, padagang, buruh tani, budak jeung pagawe karajaan.
Samemeh zaman feodal, ngaran marga Jepang ilahar dipake dina sajarahna: ngaran make no kaaseup kana kategori ieu. (No hartina tina, sanajan pakaitna tibalik dina runtuyan Basa Jepang, sarta teu sacara ilahar ditulis dina cara nuliskeun ngaran.) Mangka, Minamoto no Yoritomo (源 頼朝) nyaeta Yoritomo (頼朝) tina marga Minamoto (源). Fujiwara no Kamatari, Ki no Tsurayuki (紀 貫之), tur Taira no Kiyomori (平 清盛) conto tambahanna.
Dina sajarahna, urang Jepang make sababaraha ngaran keur dipake dina kaayaan anu beda. Diantara nu ilahar dipake nyaeta Azana, Imina atawa Okurina (sejenna ditarjamahkeun kana ngaran anumerta) sarta Gō atawa Kagō (ngaran samaran). Teu ilahar keur saurang ngabogaan leuwih ti 10 ngaran. [2] Imina sarua jeung hiji ngaran sabenerna sarta ngaran sabenerna bakal disebut anumerta Imina. Hal ieu kusabab dipake sanggeus maot, sarta dumasar kana Okurina sedengkeun ngeja Imina kaasup pamali. Azana, nu dibere basa Genpuku (元服), dipake kunu sejen jeung dirina sorangan keur nunjukkeun ngaran nu sabenrna. Kagō ngarah ilahar nu asalna tinda tempat atawa imah.
Dina periode shogun katomperanakeun, loba aktivis anti pamarentah nu make sababarahan ngaran samaran nyumputkeun aktitipitasna ti shogunate. Contona Saitani Umetarō (才谷梅太郎) keur Sakamoto Ryōma (坂本 龍馬), Niibori Matsusuke (新堀松輔) keur Kido Takayoshi (木戸 孝允) jeung Tani Umenosuke (谷梅之助) keur Takasugi Shinsaku (高杉 晋作). Ngaran sastrawan nu kawentar Kyokutei Bakin (曲亭 馬琴) oge ngabogaan 33 ngaran sejen.
Ngaran Profesional[édit | sunting sumber]
Aktor jeung artis ti Kulon jeung drama Jepang, tukang heureuy, atlet sumo, pangrajin tradisional ilahar make ngaran profesional. Aktor Kabuki nyokot salah sahiji ngaran kulawarga tradisional saperti Nakamura (中村), Bandō atawa Onoe. Loba ngaran panggung aktor jeung artis tipi jeung pilm nu teu ilahar saperti dina ngaran diri urang Jepang, tapi rada beda dina macana. Upamana, Kamatari Fujiwara (藤原 鎌足) milih make eta ngaran sanggeus nyieun kulawarga Fujiwara, sedengkeun Hino Yōjin (日野陽仁) ngran nu kadengena kudu tarapti nyanghareupan seuneu (sanajan ditulisna beda). Loba ngaran dina komik saperti Beat Takeshi jeung Beat Kiyoshi milih ngaran Kulon dina aksina sarta make ngaranna (atawa ngaran panggung) keur ngaran dirina. Pangarang biasana leuwih pinter dina milih ngaran, contona Edogawa Ranpo nu dijieun saperti kadengena "Edgar Allan Poe".
Pegulat sumo make ngaran pegulat disebut shikona (醜名 or 四股名). Sedengkeun shikona bisa tina ngaran kulawarga pegulat sorangan, lolobana bagean-luhur rikishi ngabogaan ngaran shikona nu beda ti ngaran kulawargana. Tipikal shikona ngabogaan hiji, dua atawa tilu kanji. Lolobana, bagean ngaran asalna tina jagoan gulatm ngaran tempat (saperti ngaran propinsi, walungan, atawa laut), ngaran pakarang, barang nu dianggap tradisional Jepang (saperti koto atawa nishiki), atawa watesan nu nembongkeun kakuatan. Lolobana, waka nunjukkeun yen bapana pegulat oge dina sumo; dina kasus ieu, hartina junior. Pegulat bisa ngarobah ngaran shikona, saperti Takahanada jadi Takanohana (貴ノ花) mangk Takanohana (貴乃花). Conto sejenna pegulat Kulon Sentoryu, nu hartina pajoang perang naga tapi pge homophonous jeung St. Louis, kota asalna.
Geisha sarta pangrajin tradisonal jeung seni saperti keramik, upacara nginum teh, kaligrafi, irezumi (tukang nyieun tato) jeung ikebana (ngarankai kembang) oge make ngaran profesional. Dina loba kasus, asalna ti seniorna nu ngajarkeunna.
Ngaran Jepang dina Basa Inggris[édit | sunting sumber]
Saperti dina kasus transliterasi sejenna, ngaran Jepang dina Basa Inggris oge dumasar kana sababaraha isu, utama isu romanisasi jeung susunan ngaran.
Rada beda tina susunan nu dipake dina bagean sejen di dunya, sababaraha dina bagean akademik, nyokot kana konvensi nulis ngaran kulawarga make huruf gede lamun diromanisasi: upamana Takuya MURATA atawa MURATA Takuya. Artis nu digawe di luar Jepang tur migunakeun Basa Inggris ilaharna make runtuyan Basa Inggris dina nuliskeun ngaranna: upamana Ryuichi Sakamoto (坂本 龍一 Sakamoto Ryūichi), Shunji Iwai (岩井 俊二 Iwai Shunji), tur Haruki Murakami (村上 春樹 Murakami Haruki). Urang Jepang nu nu hirup di luar negeri, saperti Yoko Ono (小野 洋子 Ono Yōko) jeung Ichiro Suzuki (鈴木 一朗 Suzuki Ichirō), ilahar make susunan Kulon.
Loba panaliti sajarah jeung Basa Jepang make susunan Jepang, mangka gambaran sajarah jeung literatur ilahar dipake salaku rujukan dina susunan Jepang: upamana Murasaki Shikibu (紫 式部) jeung Tokugawa Ieyasu (徳川 家康). Sanajan kitu, publikasi dina Basa Inggris leuwih condong migunakeun susunan Kulon lamun ngobrolkeun tokoh kiwari, hususna politukus, bisnismen jeung atlit. Sacara jelas, lamun ditulis dina karakter kanji, susunan ngaran Jepangna tara tibalik.
Publikasi Basa Inggris nu condong make susunan Kulon keur ngarujuk gambaran urang Jepang nyaeta:
- Koran: tempo Kategori Koran Jepang
- Tulisan dina film
- Karakter dina komik (Lamun ngaran karakterna teu robah salengkepna)
- Buku ngeunaan budaya Jepang kiwari saperti J-pop
Nu angger migunakeun runtuyan Jepang nyaeta:
Karakter dina tarjamahan Basa Jepang saperti dina manga, anime jeung video game ngarupakeun kasus husus. Karakter ieu kadangkala dibere ngaran Kulon anyar (saperti dina Pokémon), atawa angger dina Basa Jepang boh make runtuyan Jepang atawa runtuyan Kulon. Karakter ieu oge kaasup nu make non-Hepburn dina transliterasina, atawa beda transliterasi keur edisi manga, anime jeung/atawa video game (saperti dina Yu-Gi-Oh!).
Tempo ogé[édit | sunting sumber]
- Keur detil ngeunaan kumaha cara ngasupkeun ngaran basa Jepang di Wikipédia, tempo Wikipedia:Manual Gaya (Artikel nu aya hubungannana jeung Jepang).
- Daptar ngaran kulawarga nu pangkasohorna
- Ngaran basa Jepang nu keur ditaklungtik
- Ngaran basa Cina
- Ngaran basa Koréa
- Ngaran basa Viétnam
- Ngaran dina budaya dunya
- Méishi
- Ngaran seni
- Tato karakter Cina
Citations[édit | sunting sumber]
Some materials taken from Kodansha Encyclopedia of Japan, article on "names"
Bacaan saterusna[édit | sunting sumber]
- Koop, Albert J., Hogitaro Inada. Japanese Names and How to Read Them 2005 ISBN 0710311028 Kegan Paul International Ltd.
- O'Neill, P.G. Japanese Names 1972 ISBN 0834802252 Weatherhill Inc.
- Plutschow, Herbert. Japan's Name Culture 1995 ISBN 1873410425 Routledge/Curzon
- Poser, William J. (1990) "Evidence for Foot Structure in Japanese," Language 66.1.78-105. (Describes hypochoristic formation and some other types of derived names.)
- Throndardottir, Solveig. Name Construction in Medieval Japan 2004 ISBN 0939329026 Potboiler Press
Tumbu kaluar[édit | sunting sumber]
- Japanese names section of sci.lang.japan FAQ
- Japanese names at japan-guide.com.
- Japanorama: Japanese Names
- Japanese Given Names
- Japanese Baby Names
- Popular Japanese baby names 1994 to 2003.
- WWWJDIC online dictionary with over 400,000 Japanese names. (Tanaka Sample)
Rujukan[édit | sunting sumber]
Wikipedia Basa Inggris September 2006


text:
Situ Ciburuy
Situ Ciburuy perenahna di jalan raya Bandung-jakarta, benerna di désa Ciburuy kacamatan Padalarang. [1] Situ Ciburuy ngabogaan lega kurang leuwih 25 ha kalayan pulo anu rindang di tengahna. [1] Pikeun ngahontal pulo kasebut, nu datang bisa nyéwa parahu anu warna-warni kalayan harga Rp. 15.000,-. [1] Situ Ciburuy cikénéh réngsé ditata leuwih rapih, antara séjén kalayan ngabenerkeun jalan asup ka tepi danau, sarta ngalengkepan kalayan kedai-kedai kadaharan sarta inuman,bungbuahan, cenderamata, pentas kasenian, imah pikeun dahar sarta fasilitas pikeun parahu.[1] Situ Ciburuy anu perenahna di Désa Pamalayan, Kacamatan Bayongbong, mangrupa loka titilar jaman Prabu Siliwangi anu saterusna dituluykeun ku anakna nya éta Prabu Beuki Santang. [2] Dina jaman baheula tempat ieu ku Prabu Beuki Santang dipaké minangka aréna tarung kalayan jawara-jawara di pulo jawa.[2] Mimitina tempat ieu dijadikeun tempat tarung alatan dina hiji poé Prabu Beuki Santang manggihan hiji keris sarta anjeunna meunang amanat pikeun mancegkeunana dina hiji batu ku kituna tina batu kasebut kaluar cai, tuluy anjeunna dititah mengikatkan keris kasebut dina sorbannya tuluy keris kasebut dipalidkeun nepi ka keris kasebut ngandeg. [2] Di tempat keris ngandeg tersebutlah Prabu Beuki Santang baris meunangkeun lawanana. [2] Dina hiji waktu Prabu Beuki Santang keur ngayakeun tarung di daérah kasebut tapi euweuh anu bisa ngéléhkeun Prabu Beuki Santang, nepi ka dina hiji waktu datang utusan Sayyidina Ali nya éta H. Mustafa pikeun ngalawan Prabu Beuki Santang. [2] Pamustunganana Prabu Beuki Santang bisa diéléhkeun. [2] Sanggeus Prabu Beuki Santang diéléhkeun, H Mustafa méré amanat ka anjeunna pikeun indit ka Taneuh Suci papanggih jeung Sayidina Ali sarta pakarang-pakarang Prabu Beuki Santang ditinggalkeun di Ciburuy. [2] Titilar sajarah anu aya di loka Ciburuy ieu antara séjén keris, bende (Ionceng anu dijieun ti parunggu), kujang (pakarang Prabu Siliwangi), trisula, tumbak, sarta tulisan jawa kuna anu ditulis Prabu Beuki Santang di luhur daun nipah sarta daun lontar. Masarakat kira-kira segara rutin ngayakeun upacara ngumbah keris anu dilaksanakeun saban 1 Muharam. [2] Di wewengkon loka Ciburuy ogé aya larangan mangrupa pantangan di mana saban poé jumaah sarta poé saptu henteu kaci seorangpun ngasupan wewengkon Loka Ciburuy.[2]


text:
Barudak Héjo ti Woolpit
Barudak nu kulitna héjo dicaritakeun muncul di Woolpit di Suffolk, Inggris, kira-kira abad ka-12, kamungkinan dina jaman pamaréntahan Raja Stephen. Barudak éta, lalaki jeung awéwé, ilaharna biasa iwal kulitna nu warnana héjo. Maranéhna ngomong dina basa nu heunteu kanyahoan, sarta daharna ngan hayang kacang héjo. Ahirna maranéhna tiasa ngadahar kahakanan lianna jeung warna héjo kulitna ngaleungit, tapi si budak nu lalakina matak gering teras maot teu lami sanggeus maranéhna dibaptis. Ari nu awéwé dianggap "rada bébas jeung teu bener kalakuanana."[2] Sanggeus manéha diajar Basa Inggris, manéhna nerangkeun yén inyana téh jeung sadulurna éta asalna ti Nagri St Martin, dunya handap taneuh nu pangeusina warnana héjo.
Catetan nu rada kontémporér ngan aya dina Chronicum Anglicanum beunangna Ralph ti Coggeshall jeung Historia rerum Anglicarum beunangna William ti Newburgh, masing-masingna ditulis kira-kira taun 1189 jeung 1220. Antawis jaman éta jeung jeung dipanggihna deui carita éta dina patengahan abad ka-19, barudak héjo nu katinggalna ngan muncul dina karya Uskup Francis Godwin, The Man in the Moone, nu nyaritakeun catetan William ti Newburgh.[3]
Dua pangdeukeutan geus ngadominasi katerangan ngeuaan carita barudak héjo: yén éta téh mangrupa carita rahayat nu ngagambarkeun patepungan khayalan jeung pangeusi ti dunya lian, kamungkinan ti handap taneuh atanapi ti luar angkasa, atanapi éta mangrupa carita kajadian sajarah nu diputerbalikkeun. Carita éta diakuan salaku carita fantasi idéal ku bujangga anarkis jeung kritikus Herbert Read dina karyana, English Prose Style, medal taun 1931. Carita éta méré inspirasi dina sahiji-hijina novel karyana, The Green Child, ditulis taun 1934.
Daptar eusi
Sumber[édit | sunting sumber]
Désa Woolpit mangrupa hiji wewengkon di Suffolk, Anglia Wétan, kira-kira 7 mil (+11 km) wétaneun kota Bury St Edmunds. Dina Abad Patengahan, désa éta jadi katelah ku Biara Bury St Edmunds, sarta mangrupa salah sahiji bagian wewengkon nu pangpadetna pangeusina di padésaan Inggris. 2 panulis, Ralph ti Coggeshall (maot 1226) jeung William ti Newburgh (kira-kira 1136-1198), ngalaporkeun munculna 2 barudak misterius nu kulitna héjo nalika hiji usum panas dina abad ka-12 di désa éta. Ralph mangrupa saurang pupuhu biara di biara Sistersian di Coggeshall, kira-kira 26 mil (+42 km) kiduleun Woolpit. William ogé mangrupa saurang kanon di Priori Newburgh Augustinian, di bagian kalér di Yorkshire. William nyebatkeun yén catetan carita nu ditepikeun dina bukuna, Historia Rerum Anglicarum (1189) dumasar kana "laporan ti sababaraha sumber nu bisa dipercanten"; catetan carita nu ditulis Ralph di Chronicum Anglicanum, ditulis sababaraha waktos dina jaman 1220-an, sarta ngagabungkeun informasi ti Sir Richard de Calne dari Wykes,[nb 1] nu cenahna mah ngalindungan barudak héjo dina padumukanna, kira-kira 6 mil (+9,7 km) kaléreun Woolpit. Kateranagn nu ditepikeun ku 2 panulis ieu béda dina sababaraha rincian.[1]
Carita[édit | sunting sumber]
Dina hiji poé basa panén, numutkeun William ti Newburgh nu hirup nalika pamaréntahan Raja Stephen (1135-1154),[1] para wargi désa Woolpit manggih 2 barudak nu saduluran, di gigireun hiji liang ajag nu méré lalandian kana désa éta.[4][nb 2] Maranéhna kulitna héjo sarta ngomongna maké basa nu teu kanyahoan, sarta maké pakéan nu asing. Ralph ngalaporkeun yén barudak éta dibawa ka bumina Richard de Calne. Ralph jeung William satuju yén barudak éta nolak sadaya pangan nu dibéré ka maranéhna ku para wargi désa dina sababaraha poé, nepi ka ahirna maranéhna meunang sababaraha kacang héjo nu teras sacara alusna didahar nu ngakibatkeun maranéhna jadi sumanget.[nb 3] Teras maranéhna lalaunan ngabiasakeun jeung kadaharan normal sarta teu lami warna héjo dina kulit maranéhna leungit.[1] Teras salasahiji ti barudak éta nu leuwih ngora jadi gering jeung ahirna maot teu lami sanggeus maranéhna dibaptis.
Sanggeus hiji budak nu masih hirup geus hasil diajar Basa Inggris (Ralph nyebatkeun yén ngan nu awéwé hungukul nu masih hirup), manéhna nerangkeun yén manéhna téh asalna ti hiji wewengkon nu teu pernah aya sinar Panonpoé, tapi abar kawas sonten. William nyebatkeun barudak éta nyebut daérah maranéhna salaku Taman St. Martin; Ralph nambihkeun yén sadaya nanaon nu aya di ditu umumna warnana héjo. Numutkeun William, barudak éta teu bisa nerangkeun kadatanganna ka Woolpit. Maranéhna keur ngangon ingon nu bapana nalika ngadéngé hiji sora nu tarik (numutkeun William, bél ti Bury St Edmunds[9]), jeung ujug-ujug maranéhna aya dina hiji liang ajag di mana maranéhna dipanggih. Ralph nyebatkeun yén maranéhna saujug-ujug ngaleungit basa mimiluan ingonna ka hiji guha, jeung sanggeus dipandu ku hiji sora loncéng misterius, ahirna maranéhna muncul di Nagri Inggris.[1]
Masih numutkeun Ralph, ahirna éta mojang dipigawékeun salaku palayan di bumina Richard de Calne piekun raloba taun, di ditu manéhna dianggap "budak bangor jeung goréng budi". Manéhna nikah jeung saurang lalaki ti King's Lynn, kira-kira 40 mil (+64 km) ti Woolpit, di mana Ralph nyebatkeun manéhna masih hirup teu lami saméhméh Ralph nyerat caritana.[1] Dumasar kana panalungtikan kana sajarah kulawargi Richard de Calne, astronom jeung panulis Duncan Lunan geus nyindekkeun yén mojang éta dibéré ngaran "Agnes", sarta manéhna nikah jeung saurang pajabat karajaan nu namina Richard Barre.[10]
Katerangan[édit | sunting sumber]
Sakirang-kirangna aya dua pangdeukeutan nu geus ngadominasi katerangan tina misteri barudak hqxzjo ieu. Nu kahiji nyaéta yén carita éta téh carita rahayat biasa, nu ngagambarkeun hiji patepungan imajinér jeung pangeusi hiji "Dunya Peri".[1] Nu kadua nyaéta yén aya kamungkinan carita nu dicutat ieu mangrupa carita nu dasarna kana kajadian nyata nanging eusina geus dimodifikasi,[1] sanajan aya kamungkinan pikeun mastikeun upami carita kawas nu dicutat éta mangrupa asli nu dinyatakeun ku barudak éta atanapi ngan hiji "hasil khayalan ".[11] Hiji panalungtikan ngeunaan catetean barudak jeung palayan nu kabur ti dununganna ngakibatkeun Charles Oman nyindekkeun yén "geus terang aya sababaraha misteri di balik sakabéhna [carita barudak héjo] jeung carita ngeunaan pembiusan jeung penculikan."[12]
Katerangan carita rahayat[édit | sunting sumber]
Sajarahwan sapertos Charles Oman nyebatkeun yén hiji unsur dina carita barudak héjo, nyaéta jalan asup ka dunya lian liwat hiji guha, katingalna populér. Gerald ti Wales nyarioskeun carita sarupa ngeunaan saurang budak lalaki nu kabur ti dununganna, sarta "tepang jeung dua urang pigmi nu mandu manéhna liwat jalan handap taneuh nuju ka tempat nu éndah kalawan padang jeung wahangan, tapi teu dicaangan ku cahya panonpoé".[12] Tapi salaku dongéng, carita kawas kitu kalahka carang; E. W. Baughman ngadaptarkeunana salaku sahiji-hijina conto dina kategori F103.1-na ngeunaan dongéng Amérika Kalér jeung Inggris: "Para pangeusi dunya handap anjang ka manusa, jeung teras hirup jeung maranéhna".[13] Martin Walsh mibanda pamikiran yén rujukan dina Santo Martinus cekaps signifikan, sarta ningal yén carita barudak héjo mangrupa bukti yén parayaan Martinmas asalna téh ti Inggris, nu mana ti dituna carita budak ngawangun "strata panghandapna".[14] E. S. Alderson nyebatkeun ayana patalian carita éta jeung tradisi Kélt dina édisi Notes and Queries taun 1900: Roh "Héjo" éta teu boga dosa dina tradisi jeung sastra Kélt ... Meureun leuwih ti ngan kateungahajaan yén si mojang héjo éta nikah jeung saurang 'lalaki ti [Kings] Lynn.' Di dieu [kecap Kélt] asli nyaéta lein, jahat, dina kecap lian. peri nu murni nikah jeung putra bumi nu boga dosa."[15]
Jeffrey Jerome Cohen ngajukeun pamikiran yén barudak héjo nyaéta ingetan ti jaman baheula Inggris jeung panalukkan nu sadis kana Urang Briton ku kaom Anglo-Saxon sanggeus Invasi Normandia. William ti Newburgh saparo haté[16] ngasupkeun carita barudak héjo kana caritana ngeunaan Inggris nu geus ngahiji, nu ku Cohen disarupakeun jeung karya Geoffrey ti Monmouth, Sasjarah Raja Britania, hiji buku nu numutkeun William pinuh ku kabohongan.[17] Sajarah vérsi Geoffrey nerangkeun ngeunaan para raja jeung karajaan baheula ti rupa-rupa idéntitas ras, sedengkeun Inggris vérsi William nyaéta nagara nu urang-urangna geus ngasimilasi (dina kasus Bsangsa Norman) atanapi kadorong ka wates (Urang Wales, Skot, jeung Pict). Numutkeun Cohen, barudak héjo ngagambarkeun gangguan ganda dina pamikirn William ngeunaan Inggris nu ngahiji. Di hiji pihak, carita éta mangrupa pamiélingan ngeunaan pabédaan ras jeung budaya antara Bangsa Norman jeung Bangsa Anglo-Saxon, hususna ku sabab barudak éta ngaku yén maranéhna datang ti Lemah St Martin, nu dingaranan ti Santo Martinus ti Tours; sahiji-hijina sesebutan lianna ngeunaan santo éta ku William nyaqztxa nalika ngomongkeun Biara Santo Martinus di Hastings, nu diwangun pikeun miélingan meunangna Bangsa Norman dina taun 1066.[18] Tapi barudak héjo ogé minangka wujud tina para pangeusi awal Kapuloan Britania, "Urang Wales (jeung Urang Irlandia jeung Skot) nu geus sacara paksa di-Anglia-keun ... Carita barudak héjo munculkeun carita lian nu teu bisa dicaritakeunn ku William, salasahijina nyaéta ngeuaan dominion Inggris nu jadi asumsi nu nyieun masalah sanésna jadi kacindekan heula."[19] Hususna si budak lalaki héjo, nu paéh sarta lainna ngasimilasi, perlambang "hiji dunya nu deukeut nu teu bisa dikawasaan ... hiji kabédaan nu bakal musnah pikeun bisa aya".[20]
Dina pamekaran modérenna, carita barudak héjo dipatalikeun jeung carita Babes in the Wood, nu ditinggalkeun sangkan paéh ku amang nu jahat; dina vérsi ieu, warna kulit maranéhna nu héjo diduga ku sabab maranéhna karacunan arsénik. Maranéhna kabur ti leuweung tempat maranéhna ditinggalkeun, kamungkinan ka Leuweung Thetford, sarta barudak éta labuh ka liang di Woolpit teras dipanggih ku warga désa. Dina bukuna nu medal taun 1978, A Slice of Suffolk, panulis jeung panembang lokal, Bob Roberts, nyebatkeun "Urang dibéré nyaho yén masih aya urang-urang di Woolpit nu mangrupa 'katurunan ti barudak héjo', tapi teu aya nu ngomong saha waé maranéhna téh!"[1]
Pamikiran lianna nyebatkeun yén barudak hqxzjo kamungkinan mahluk luar Bumi, atanapi pangeusi dunya handap taneuh. Dina taun 1996 dina artikel nu dikaluarkeun di majalah Analog, astronom Duncan Lunan mibanda hipotésis bahwa yén barudak héjo sacara teu ngahaja dipindahkeun ka Woolpit ti planét asal maranéhna salaku akibat ti kagagalan alat "pamancar materi" maranéhna.[21] Lunan nyebatkeun yén planét asal barudak héjo kamungkinan aya dina orbit sinkron di deukeuteun panonpoéna, jadina kahirupan ngan aya di wewengkon sonten nu heureut di antara permukaan nu panas pisan jeung sisi poék nu tiis. Lunan nerangkeun warna kulit nu héjo mangrupa éfék samping nu aya ku sabab para pangeusi planét ngonsumsi kadaharan asing nu sacara génetik geus kamodifikasi.[10]
Lunan sanés urang kahiji nu méré dugaan yeén barudak héjo kamungkinan mahluk luar Bumi. Cendekiawan Robert Burton mibanda pamikiran dina karyana taun 1621 The Anatomy of Melancholy yén barudak héjo meureun "labuh ti langit". Gagasan éta sigana teras dicandak ku Francis Godwin, saurang sajarahwan jeung Uskup Hereford, dina fiksi spékulatifna, The Man in the Moone,[1] yang diterbitkan setelah dia meninggal pada tahun 1638.[22]
Katerangan sajarah[édit | sunting sumber]
Raloba imigran Flemish nu datang ka Inggris beulah wétan dina abad ka-12, sarta maranéhna disiksa sanggeus Henry II nyekel kalungguhan dina taun 1154; raloba nu ditelasan di deukeut Bury St Edmunds dina 1173. Paul Harris mibanda pamikiran yén kolotna barudak héjo ieu téh Urang Flemish nu maot dina jaman karusuhan sarta éta barudak kamungkinan datang ti désa Fornham St Martin, kaléreun Bury St Edmunds, tempat ayana pamukiman panyieunan pakéan Flemish keur éta. Maranéhna meureun kabur jeung ahirna ngumbara ka Woolpit. Teu nyaho arah, sarta maké pakéahn Flemish nu asing, barudak éta meureun jadi tongtonan anéh pikeun wargi Woolpit.[23] Warna kulit barudak éta bisa diterangkeun ku panyakit héjo, nu aya akibat ti kirang kadaharan.[1] Brian Haughton nganggap yén katerangan Harris asup kana akal, jeung mangrupa salasahiji nu panglobana ditarima,[24] sanajan sanésna teu aya kakirangan. Misalna, Brian mikir yén urang nu mibanda pangatikan saperti Richard de Calne moal teu wanoh kana basa nu dipaké ku barudak Flemish.[25]
Sajarahwan Derek Brewer méré katerangan:
Kamungkinan inti ti masalah ieu nyaéta barudak nu keur leutik pisan ieu, ngangon atawa miluan ingonna, kasasar ti leuweung désa maranéhna, saeutik ngomong, jeung (dina istilah modéren) teu nyaho alamat imah maranéhna sorangan. Éta barudak meureun mmibanda klorosis, panyakit kakirangan kadaharan nu nyababkeun kulit warnana kahéjoan, ku kituna disebut "panyakit héjo" Ku cara dahar nu alus panyakit éta disembuhkeun.[26]
Paninggalan[édit | sunting sumber]
Bujangga anarkis jeung kritikus Inggris Herbert Read ngagambarkeun carita barudk héjo dina karyana English Prose Style, nu medal taun 1931, salaku "norma nu kedah dimiluan ku sagala rupa fantasi".[27] Carita barudak héjo ogé mangrupa insprasi pikeun novelna, The Green Child, nu ditulis taun 1934.[28] Kevin Crossley-Holland dina taun 1994 ogé nyerat adaptasi carita barudak héjo ti sudut pandang si budak awéwé héjo.[1]
Panulis John Macklin nyarengan hiji carita dina bukuna nu medal taun 1965, kalawan judul Strange Destinies, ngeunaan 2 barudak héjo nu datang ka Désa Banjos di Spanyol dina taun 1887.[1] Loba rincian carita éta nu mirip jeung carita barudak héjo Woolpit, misalna nami Ricardo de Calno, walikota Banjos nu nyangbatureun 2 barudak éta. Namina mirip jeung Richard de Calne.[29] Ku kituna sigana carita Macklin mangrupa carita jieunan nu kainspirasi ku carita barudak héjo Woolpit,[1] hususna lantaran teu aya catetan ngeunaan désa di Spanyol nu ngaranna Banjos.[29]
Dina taun 2002, bujangga Inggris Glyn Maxwell nyerat hiji sandiwara sajak nu dasarna kana carita barudak héjo. Sandiwara éta judulna Wolfpit (ngaran awal pikeun Woolpit[30]) jeung dipéntaskeun sakali di New York. Dina vérsi Maxwell, si budak awéwé héjo jadi palayan juragan lemah, nepi ka saurang asing nu namina Juxon mésér manéhna jeung ngabébaskeunana, teras mawa manéhna ka hiji tempat nu teu kanyahoan.[31]
Carita barudak héjo mangrupa tema ti hiji opera, nu dieusian ku barudak jeung jalmi sarta digubah ku Nicola LeFanu dina taun 1990; libretto-na ditulis ku Kevin Crossley-Holland.[32]
Catetan suku[édit | sunting sumber]
- ↑ Richard de Calne maot dina atanapi saméméh taun 1188. Dina sababaraha sumber, anjeunna mibanda nami Richard de Caine.[1]
- ↑ Liang ajag nyaéta liang nu wangunna kerucut paranti urang miceun bangké pikeun narik ajag, liangna ditutupan ku dahan tatangkalan.[5]
- ↑ "Kedah diperhatoskeun ogé, yén kadaharan nu tiasa dikonsumsi ku barudak éta téh kacang héjo, kadaharan urang nu geus maot", saur K. M. Briggs.[6] Anjeunna nyieun observasi nu sarua ngeunaan kadaharan urang nu geus maot dina bukuna taun 1967 kalawan judul The Fairies in English Tradition and Literature,[7] nanging John Clark cangcaya kana pamikiran Briggs. John Clark nyebatkeun yén "idéntifikasi yén kacang héjo téh kadaharan urang nu geus maot téh teu aya dasarna".[8]
Rujukan[édit | sunting sumber]
- ↑ a b c d e f g h i j k l m n o Clark, John (2006), "'Small, Vulnerable ETs': The Green Children of Woolpit", Science Fiction Studies 33 (2): 209–229
- ↑ Simpson, Jacqueline; Roud, Steve (2000), "Green Children", A Dictionary of English Folklore (edisi ke-online), Oxford University Press, diakses pada 5 April 2009
- ↑ Lawton, H. W. (January 1931), "Bishop Godwin's Man in the Moone", The Review of English Studies 7 (25): 23–55
- ↑ Mills, A. D. (2003), "Woolpit" (peryogi langganan atanapi kaanggotan perpustakaan umum Britania Raya), A Dictionary of British Place-Names, Oxford University Press, diakses pada 25 April 2009
- ↑ Cosman & Jones 2008, p. 127
- ↑ *Briggs, K. M. (1970), "The Fairies and the Realms of the Dead", Folklore 81 (2): 81–96
- ↑ Briggs 1967, p. 6
- ↑ Clark, John (2006), "Martin and the Green Children", Folklore 117 (2): 207–214, diakses pada 8 Maret 2011
- ↑ Cohen 2008, p. 83
- ↑ a b Lunan, Duncan (September 1996), "Children from the Sky", Analog Science Fiction and Science Fact 116 (11): 38–53
- ↑ Orme, Nicholas (1995), "The Culture of Children in Medieval England", Past & Present 148 (1): 48–88
- ↑ a b Oman, C. C. (1944), "The English Folklore of Gervase of Tilbury", Folklore 55 (1): 2–15
- ↑ Baughman 1966, p. 203
- ↑ Walsh, Martin W. (2000), "Medieval English Martinmesse: The Archaeology of a Forgotten Festival", Folklore 111 (2): 231–254
- ↑ Alderson, E.S. (24 February 1900), "Green Fairies: Woolpit Green Children", Notes and Queries 5: 155, diakses pada 29 April 2011
- ↑ Cohen 2008, p. 84
- ↑ Cohen 2008, p. 80
- ↑ Cohen 2008, pp. 85–88
- ↑ Cohen 2008, p. 90
- ↑ Cohen 2008, p. 91
- ↑ Haughton 2007, p. 236
- ↑ Hutton, Sarah (Spring 2005), "The Man in the Moone and the New Astonomy: Godwin, Gilbert, Kepler" (PDF), Etudes Epistémè (7): 3–13
- ↑ Harris 1998
- ↑ Haughton 2007, p. 441
- ↑ Haughton 2007, p. 443
- ↑ Brewer 1998, p. 182
- ↑ Harder, Worth T. (1973), "Crystal Source: Herbert Read's The Green Child", The Sewanee Review 81 (4): 714–738
- ↑ "The Green Child by Herbert Read", Leeds University Library, diakses pada 22 Pébruari 2011
- ↑ a b Fanthorpe & Fanthorpe 2010, p. 311
- ↑ Harvey, Nigel (1943), "Some Suffolk Superstitions", Folklore 54 (4): 390–91
- ↑ Smith, Dinitia (18 March 2002), "Foundlings Wrapped in a Green Mystery", The New York Times, diakses pada 18 Maret 2011
- ↑ Nicola LeFanu : The Green Children at chesternovello.com
Sumber[édit | sunting sumber]
- Baughman, E. W. (1966), Type and Motif-Index of the Folktales of England and North America, Mouton
- Brewer, Derek (1998), "The Colour Green", di dalam Brewer, Derek; Gibson, Jonathan, A Companion to the Gawain-Poet, D. S. Brewer, hlm. 181–190, ISBN 978-0-859-91433-8
- Briggs, K. M. (1967), The Fairies in English Tradition and Literature, Routledge and Kegan Paul, ISBN 978-0-415-29151-4
- Cohen, Jeffrey Jerome (2008), "Green Children from Another World, or the Archipelago in England", di dalam Cohen, Jeffrey Jeremy, Cultural Diversity in the British Middle Ages: Archipelago, Island, England, The New Middle Ages, Palgrave, hlm. 75–94, ISBN 978-0-230-60326-4
- Cosman, Pelner; Jones, Linda Gale (2008), Handbook to Life in the Medieval World, Facts On File, ISBN 978-0-816-04887-8
- Fanthorpe, Lionel; Fanthorpe, Patricia (2010), The Big Book of Mysteries, Dundurn Group, ISBN 978-1-554-88779-8
- Harris, Paul (1998), "The Green Children of Woolpit: A 12th Century Mystery and its Possible Solution", di dalam Moore, Steve, Fortean Studies: No. 4, John Brown Publishing, hlm. 81–95, ISBN 978-1-870-87096-2
- Haughton, Brian (2007), Hidden History: Lost Civilizations, Secret Knowledge, and Ancient Mysteries, New Page Books, ISBN 978-1-564-14897-1


text:
Jangka sorong
Jangka sorong nya éta alat ukur anu taliti pisan nepi ka seperseratus milimeter.[1] Jangka sorong ngawengku dua bagian, bagian nu cicing jeung bagian nu gerak.[1] Maca hasil ukur gumantung kana kaahlian jeung taliti atawa henteuna anu maké jangka sorong. [1]
Gunana jangka sorong[édit | sunting sumber]
- Pikeun ngukur hiji barang tina sisi luar ku cara diapit.[2]
- Pikeun ngukur sisi hiji baranganu ilaharna mah mangrupa liang dina pipa jeung lainna.[2]
- Pikeun ngukur jerona liang dina barang kalan cara ngasupkeun bagian pangukur.[2]
Anapon makéna jangka sorong kasebut, nya éta saperti:
- Ngukur diameter luarna barang.[2] Cara ngukur diaméter, lébar atawa kandelna barang, puterkeun pengunci ka belah kénca, buka rahang, asupkeun barang ka rahang handap jangka sorong, gésér rahang sangkan rahang pas beulah barangna, putar pengunci ka belah katuhu.[2]
- Ngukur diameter jerona barang.[2] Cara ngukur diaméter bagian jerona pipa atawa tabung.[2] Puter pengunci ka belah kénca, asupkeun rahang luhur ka jero barang, gésér sangkan rahang pas kana barang, puter pengunci ka belah katuhu.[2]
- Ngukur jerona barang.[2] Cara ngukur jerona barang.[2] Putarkeun pengunci ka belah kénca, buka rahang sorong nepika sisi lancip antel kana dasar tabung, puter pengunci ka belah kauhu.[2]
Cara maca skala jangka sorong nya éta mimitina perhatikeun skala nonius anu paréréndéng jeung salah sahiji skala utama.[2] Itung sabaraha skala nepi ka angka nol.[2] Satuluyna perhatikeun skala utama.[2] Dina skala utama, sanggeus angka nol mundur ka tukang nénbongkeun angka 4.7 cm.[2] Nepi ka diameter anu diukur sarua jeung 4,7 cm + 0,4 mm = 4,74 cm.[2]


text:
Djibouti
- Artikel ieu ngeunaan nagarana. Pikeun ibu kota Djibouti, tempo Djibouti (kota). Pikeun lagu kabangsaanna, tempo Djibouti (song)
Djibouti (Basa Arab: جيبوتي Jībūtī, Basa Prancis: Djibouti, basa Somali: Jabuuti, basa Afar: Gabuuti), resmina Républik Djibouti (Basa Arab: جمهورية جيبوتي Jumhūriyyat Jībūtī, Basa Prancis: République de Djibouti, basa Afar: Gabuutih Ummuuno, basa Somali: Jamhuuriyadda Jabuuti), mangrupakeun hiji nagara di Tanduk Afrika. Tepung wates jeung Eritrea di kalér, Ethiopia di kulon jeung kidul, sarta Somalia di tenggara. Sisa watesna tepung jeung Laut Beureum sarta Teluk Aden. Djibouti, nu miboga populasi 818.159 jiwa dina sénsus 2009,[5] mangrupakeun salasahiji nagara nu kirang didumukan di Afrika.[6] Ageman utama di Djibouti nya éta Islam, kalawan 94% ti populasi, 6% sésana ngagem Kristen. Nagri ieu kawanoh salaku Obock jeung Somaliland Perancis (Côte française des Somalis) dina abad ka-19; dina 1967, ngaranna digentos kana Afar jeung Issa saparantos pajangjian jeung Perancis. Téritori ieu didéklarasikeun salaku hiji nagara merdika dina 1977 jeung ngarobih ngaranna kana "Républik Djibouti", dumasar kana ibu kotana. Djibouti ngagabung ka Pasarikatan Bangsa-Bangsa dina 20 Séptémber 1977.[7][8] Djibouti mangrupakeun nagara daulat merdika, tapi tetep miboga hubungan jero jeung Perancis, sarta liwat rupa-rupa pasatujuan militér jeung ékonomi jeung Perancis, nagara ieu narima panyartaan kaamanan jeung ékonomi.[9]
Daptar eusi
Sajarah[édit | sunting sumber]
Langkung kontak nu deukeut jeung karaketan sareng Samenanjung Arab pikeun leuwih ti 1.000 taun, grup étnis Somali jeung Afar dina wewengkon ieu aya dina populasi-populasi kahiji dina buana Afrika nu ngagem Islam.[10]
Ti 1862 nepi ka 1894, daratan kaléreun Teluk Tadjoura kawanoh salaku Obock jeung diparéntah ku Sultan-Sultan Somali jeung Afar, otoritas lokal nu mana nandatanganan rupa-rupa pajangjian jeung Perancis antara 1883 jeung 1887 pikeun miboga kakawasaan dina wewengkon ieu.[11][12][13] Dina 1894, Léonce Lagarde ngadegkeun hiji administrasi Perancis permanén di kota Djibouti jeung méré ngaran wewengkon ieu Somaliland Perancis, nu aya ti 1896 nepi ka 1967, basa ngaranna dirobih kana Téritori Perancis Afar jeung Issa.[14]
Dina 1958, dina wengi kamerdikaan nagara tatangga, Somalia, di 1960, hiji réferéndum dilaksanakeun di Djibouti pikeun mutuskeun bakal ngagabung ka Républik Somali atanapi tetep jeung Perancis. Réferéndum boga hasil nya éta ngalanjutkeun asosiasi jeung Perancis, sabagian ku lantaran sora "nya" ti gtup étnis Afar jeung urang Éropa.[15] Aya ogé kalicikan sora, nu mana urang Perancis ngusir rébuan urang Somali saméméh réferéndum nepi ka panyandakan sora.[16] Kalobaanana nu milih "teu" mangrupakeun urang Somali nu dina dukungan kana Uni Somalia sakumaha geus diajukeun ku Mahmoud Harbi, Wakil Présidén Déwan Pamaréntah. Harbi ditelas dina hiji kacilakaan pesawat dua taun saparantosna. Djibouti ahirna miboga kamerdikaanna ti Perancis dina 1977 sarta Hassan Gouled Aptidon, nu ngampanyekeun pilihan “nya” dina réferéndum 1958, jadi présidén kahiji nagara ieu (1977–1991).[15]
Djibouti ogé mangrupakeun anggota ti Liga Arab, Uni Afrika, sarta Otoritas Antarpamaréntah dina Kamekaran (Intergovernmental Authority on Development; [IGAD]).
Région jeung distrik[édit | sunting sumber]
- Artikel utama: Région di Djibouti, Distrik di Djibouti
Djibouti dibagi kana lima région jeung hiji kota. Teras salajengna dibagi deui kana sawelas distrik.
Région-région jeung kotana nya éta:
- Région Ali Sabieh (Région d'Ali Sabieh)
- Région Arta (Région d'Arta)
- Région Dikhil (Région de Dikhil)
- Kota Djibouti (Ville de Djibouti)
- Région Obock (Région d'Obock)
- Région Tadjourah (Région de Tadjourah))
Tempo ogé[édit | sunting sumber]
- Deprési Afar
- Association des Scouts de Djibouti
- Hubungan luar nagri Djibouti
- Militér Djibouti
- Gagasan Lintas Sahel
- Télékomunikasi di Djibouti
- Transportasi di Djibouti
Réferénsi[édit | sunting sumber]
- ↑ "Djibouti". World Factbook. Central Intelligence Agency. 6 Séptémber 2007. Diakses pada 18 Séptémber 2007.
- ↑ Department of Economic and Social Affairs Population Division (2009). "World Population Prospects, Table A.1".
- ↑ a b c d "Djibouti". International Monetary Fund. Diakses pada 21 April 2011.
- ↑ Human Development Report 2009. The United Nations. Retrieved 5 October 2009.
- ↑ "Communication Officielle des Resultats du Recensement Général de la Population". Ministère de l'Economie, des Finances et de la Planification, Djibouti. 28 Pébruari 2010. Diakses pada 18 Pébruari 2011.
- ↑ "World Bank country data Djibouti (2009) (number rounded)". Data.worldbank.org. Diakses pada 27 April 2011.
- ↑ "Today in Djibouti History". Historyorb.com. Diakses pada 27 April 2011.
- ↑ "United Nations member states". Un.org. Diakses pada 27 April 2011.
- ↑ "Djibouti Government". Globaledge.msu.edu. 8 April 2005. Diakses pada 27 April 2011.
- ↑ "A Country Study: Somalia from The Library of Congress". Lcweb2.loc.gov. Diakses pada 27 April 2011.
- ↑ Raph Uwechue, Africa year book and who's who, (Africa Journal Ltd.: 1977), p.209.
- ↑ Hugh Chisholm (ed.), The encyclopædia britannica: a dictionary of arts, sciences, literature and general information, Volume 25, (At the University press: 1911), p.383.
- ↑ A Political Chronology of Africa, (Taylor & Francis), p.132.
- ↑ ben cahoon. "Djibouti". Worldstatesmen.org. Diakses pada 27 April 2011.
- ↑ a b Barrington, Lowell, After Independence: Making and Protecting the Nation in Postcolonial and Postcommunist States, (University of Michigan Press: 2006), p.115
- ↑ Kevin Shillington, Encyclopedia of African history, (CRC Press: 2005), p.360.
Bacaan salajengna[édit | sunting sumber]
- Djibouti's Unusual Resource Curse Jennifer N. Brass
- Djibouti: Pawn of the Horn of Africa Robert Saint-Veran
- Historical Dictionary of Djibouti Daoud A. Alwan
- Naval Strategy East of Suez: The Role of Djibouti Charles W
Tumbu kaluar[édit | sunting sumber]
- (Basa Perancis) Djibouti loka pamaréntah resmi
- Éntri Djibouti di CIA World Factbook
- Djibouti di Open Directory Project
- Atlas Djibouti Wikimedia, ngandung peta ngeunaan Djibouti.
-
Tingali ogé Djibouti di Wikivoyage
- Halaman dengan argumen ganda di pemanggilan templat
- Djibouti
- Anggota La Francophonie
- Anggota Liga Arab
- Anggota OSI
- Anggota Uni Afrika
- Nagara di Afrika
- Nagara nu maké basa Perancis
- Nagara nu tepung wates jeung Laut Beureum
- Nu ngadeg taun 1977
- Nagara nu kirang kawangun
- Républik
- Tanduk Afrika
- Teluk Aden
- Urut koloni Perancis
- Wewengkon nu maké basa Arab
- Anggota Pasarikatan Bangsa-Bangsa


text:
Pandawa
Pandawa nyaéta hiji kecap tina basa Sansakerta (Dewanagari: पाण्डव; diejah Pāṇḍava), anu sacara harafiah boga harti anak "Pāṇḍu" (Pandu), nyaéta salah sahiji Raja Astinapura dina wiracarita Mahabarata. Ku kituna, Pandawa mangrupa putera makuta karajaan kasebut. Dina wiracarita Mahabarata, para Pandawa nyaéta protagonis sedengkeun antagonis nyaéta para Kurawa, nyaéta putera Dréstarastra, baraya bapa maranéhanana (Pandu). Kalima Pandawa ngadahup ka Drupadi anu diparebutkeun dina hiji sayémbara di Karajaan Pancala. Para Pandawa mangrupa inohong penting dina wiracarita Mahabarata, nyaéta dina perang rongkah di Kurusétra antara para Pandawa jeung para Kurawa jeung wadyabalad maranéhanana. Carita kasebut jadi carita penting dina wiracarita Mahabarata, salian ti carita Pandawa maén dadu jeung Kurawa.
Silsilah Pandawa[édit | sunting sumber]
Para Pandawa diwangun ku lima urang pangéran, tilu di antarana (Yudistira, Bima, jeung Arjuna) mangrupa anak kandung Kunti, sedengkeun anu séjénna (Nakula jeung Sadéwa) mangrupa anak kandung Madrim, tapi bapa maranéhanana sarua, nyaéta Pandu.
Tempo ogé[édit | sunting sumber]
- Tokoh
- Carita
- Nu séjénna
Tumbu kaluar[édit | sunting sumber]
- (en) The Mahabharata of Vyasa, ditarjamahkeun tina basa Sansakerta ka basa Inggris ku Kisari Mohan Ganguli.


text:
Républik Démokratik Féderasi Transkaukasus
-
Artikel ieu sanés ngeunaan Républik Sosialis Féderatif Soviét Transkaukasus.
Républik Démokratik Féderasi Transkaukasus (RDFT, ЗakaBkaзckaя дeMokpaTичeckaя ФeдepaTиBHaя Pecпyблиka (ЗKДФP), Zakavkazskaya Demokraticheskaya Federativnaya Respublika (ZKDFR), kawanoh ogé salaku Féderasi Transkaukasus) (Pébruari 1918 – Méi 1918), nyaéta hiji nagara baheula nu ngawengku Arménia, Azerbaijan, jeung Géorgia modérn di Kaukasus Kidul.
Tingali ogé[édit | sunting sumber]
Koordinat: 41°43′N 44°47′E / 41.717°N 44.783°E


text:
Gain
-
Keur kagunaan séjén, tempo Gain (disambiguasi).
Dina éléktronika, gain biasana dihartikeun perbandingan kaluaran sinyal hiji sistim dibandingkeun jeung asupan sinyal sistim éta. Gain lima nunjukkeun yén voltase atawa data naék saloba faktor lima (lima kali). Hal ieu miboga aplikasi nu lega dina panguat.
Unit logaritmis jeung désibel[édit | sunting sumber]
Dina éléktronika, geus ilahar migunakeun unit logaritmis keur ngukur gain. Dasarna bel nyaéta migunakeun:
- Gain = log10(P2/P1) bel
numana P1 jeung P2 patuturut mangrupakeun daya asupan jeung kaluaran.
Migunakeun unit bel, kanyataannana jumlah hasilna sok saeutik, ku sabab éta nu kasohor nyaéta migunakeun decibel (sapersapuluh bel). Kusabab bel teh sapuluh decibel (dB) mangka:
- Gain = 10 * log10(P2/P1) dB
(Unit nu sarua migunakeun logaritma alami disebut neper.)
Nalika gain diitung migunakeun tegangan tur lain daya, mangka kudu diganti ku (P=V2/R), rumusna jadi:
- Gain = 10 * log ((V22/R) /(V12/R) ) dB
- Gain = 10 * log ((V2/V1)2 ) dB
- Gain = 20 * log (V2/V1) dB
Rumus ieu ukur bener lamun beban impedansina sarua. Dina kalolobaan parabot éléktonik modéren, impedansi kaluaran cukup leutik sarta impedansi asupan cukup gedé sahingga beban bisa teu dianggep tampa mangaruhan teuing pangitungan.
Conto[édit | sunting sumber]
Lamun panguat ngahasilkeun kaluaran 1 volt dina beban 1 ohm, mangka bakal ngahasilkeun 1 watt kana daya kaluarannana. Lamun panguat satuluyna robah jadi ngahasilkeun kaluaran 10 volt kalayan beban anu sarua, mangka kiwari hasilna jadi watt kaluaran dayana (). Jadi:
gain tegangan = 10 kali
gain daya = 100 kali
— numana sacara définisi bisa disebutkeun yén gain-na 20 dB.
Gain faktor 1 atawa (sarua jeung 0 dB) dimana asupan jeung kaluaran miboga tegangan nu sarua disebut gain hiji.
Tempo ogé[édit | sunting sumber]
- Kaluaran daya transmiter
- Gain absolut
- Loop gain
- Insertion gain
- Gain diréktif
- Gain pamrosésan sinyal
- Net gain
- Automatic gain control (AGC)
- Karugian, Aperture-to-medium coupling loss, Effective radiated power
Artikel ieu ngandung bahan ti Federal Standard 1037C, numana, minangka pagawéannana Pamaréntah Amérika Sarikat, aya dina domain publik.


text:
Gemstar
Gemstar-TV Guide International, Inc. nyaeta hiji pausahaan media nu mere lisensi keur tehnologi guide program interaktif ka operator multikanal, saperti ka provider televisi kabel jeung satelit, katut pabrik elektronika konsumen, video recorder scheduling code kalayan merek kawas VCR Plus, ngaluarkeun majalah TV Guide, ngadistribusikeun TV Guide Network, ngoperasikeun tvguide.com, tur nyadiakeun rupa-rupa layanan nu patali. Pausahaan ieu diwangun nalika Gemstar, (diadegkeun ku Henry Yuen, Daniel Kwoh jeung Wilson Cho), ngahiji jeung TV Guide, Inc., Juli 2000.[1] Taun 2002, Gemstar nyingkabkeun yen $108 yuta nu aya dina panghasilan nu dibukukeun geuning euweuh. Yuen dipecat taun 2003. Kapitalisasi pasarna morosot ti $20 miliar taun 2000 jadi leuwih ti $1 miliar taun 2005; sahamna oge.
Dina 9 Juli 2007, Chairman Gemstar Anthea Disney ngumumkeun yen Badan Direksi geus "mere kawenangan ka Pausahaan jeung panasehatna pikeun maluruh alternatif strategis keur ngamaksimeumkeun ajen keur nu nyekel saham, kaasup ku jalan ngajual Pausahaan." [2] Peta ieu katempo ku kalolobaan analis minangka tarekah dina bagean Rupert Murdoch ti News Corp, salasaurang nu nyekel saham 41% di Gemstar, pikeun ningkatkeun duit kontan dina tarekahna keur meuli pausahaan indung The Wall Street Journal Dow Jones.
Dina 7 Desember 2007, Gemstar nanda tangan kasapukan definitif pikeun dicokot ku Macrovision dina tawaran kontan jeung saham, dumasar kana harga panutupan keur saham Macrovision dina 6 Desember 2007, nu ajenna kurang leuwih $2.8 miliar.[3]
Rujukan[édit | sunting sumber]
- ↑ Jane Spencer and Kara Scannell "As Fraud Case Unravels, Executive Is At Large" Wall Street Journal Online, April 25, 2007 (subscription required to view full article)
- ↑ Gemstar-TV Guide International "Gemstar-TV Guide International Announces Review of Strategic Alternatives",
- ↑ "Macrovision Agrees to Acquire Gemstar-TV Guide"


text:
Cukang Taneuh
Cukang Taneuh - (Green Canyon) Indonesia, salah sahiji obyek wisata nu tempatna aya di Desa Kertayasa, Kacamatan Cijulang, Kabupatén Ciamis, Jawa Barat. Dumasar kana kaayaan éta patempatan, nyaéta di luhureun lembah jeung jurang Green Canyon aya cukang tina taneuh anu sok digunakeun ku warga/patani satempat pikeun ngaliwat rek ka kebon atawa huma maranéhna.
Cukang Taneuh mangrupa aliran ti Walungan Cijulang nu muter, nembus kana guha nu pinuh ku kaéndahan, pesona stalagtit ogé stalagmit-na. Salain éta, daerah ieu ogé diapit ku dua bukit, jeung lobana babatuan ditambah ku ririmbunan tutuwuhan sarwa héjo.
Jarak ti kota Ciamis ± sekitar 130 km atawa mun ti Pangandaran ± sakitar 31 km. Salian obyek wisata ieu, aya oge objek wisata lainna, nyaéta Basisir Batukaras nu jarakna ngan saukur 2,5 km ti Green Canyon, sarta Lapangan Terbang Nusawiru, nu aya di Desa Cijulang. Kuloneun Green Canyonaya deui basisir Karang Tawulan sareng Keusik Luhur anu anggangna kirang langkung 15 km ti Kacamatan Cimerak, jalan anu nuju ka Tasikmalaya mapay sisi laut kidul


text:
Farmakologi
Farmakologi (Yunani Kuna φάpuakov, pharmakon, "ubar"; jeung -λoYίa, -logia) téh ulikan peta ubar[1], nyaéta ulikan ngeunaan interaksi nu lumangsung antara organisme hirup jeung bahan kimia éksogén nu nimpah fungsi biokimia normal. Ieu ulikan ngawengku kandungan jeung pasipatan, interaksi, toksikologi, terapi, jeung larapan médis sarta kamampuh antikuman ubar-ubaran. Farmakologi teu sarua jeung farmasi, nu dipaké pikeun nyebut profési. Farmakologi ulukutek dina cara interaksi ubar jeung sistem biologis ngarah mangaruhan fungsina, ulikan ngeunaan ubar, ngeunaan réaksi awak mun dibéré ubar, asal-usul ubarna, watekna, sarta pasipatanana.
Babagian[édit | sunting sumber]
Farmakologi salaku élmu kimia dipraktékkeun ku farmakolog, anapon subdisiplinna, nyaéta
- farmakologi klinis - ngulik pangaruh ubar ka manusa,
- neuro- jeung psikofarmakologi (pangaruh ubar kana paripolah jeung fungsi sistem saraf),
- farmakogenetika (uji klinis variasi genetik nu ngabalukarkeun bédana réspon kana ubar),
- farmakogénomika (larapan téhnologi génomik pikeun nyiar ubar anyar atawa karakterisasi ubar heubeul),
- farmakoépidemiologi (studi pangaruh ubar ka sagolongan jalma loba),
- toksikologi - studi toksisitas atawa balukar goréng tina hiji ubar,
- farmakologi téoritis,
- posologi - cara ngadosis ubar,
- farmakognosi - nurunkeun ubar tina tutuwuhan.
Rujukan[édit | sunting sumber]
- Pharmacology. Wikipédia basa Inggris. Disalin 21 Oktober 2008.
- ↑ Vallance P, Smart TG (2006). "The future of pharmacology". Brit. J. Pharmacol. 147 Sup. 1: S304–7.
Tumbu kaluar[édit | sunting sumber]
- Pharmaceutical Business Review.
- Pharmaceutical company profiles at NNDB.
- International Conference on Harmonisation.
- US Pharmacopeia.
- Medicine updates.
- International Union of Basic and Clinical Pharmacology.
- IUPHAR Committee on Receptor Nomenclature and Drug Classification.